user
প্রশান্ত মহাসাগরীয় একটি দ্বীপ রাষ্ট্রে স্থানীয় সময় রাত ১২:০১টায় নববর্ষের অনুষ্ঠান শুরু হয়। টিভিতে সরাসরি সম্প্রচার করা অনুষ্ঠানটি যখন চলছিল তখন রাহাত দেখে তাদের ড্রয়িং রুমের ঘড়িতে বাজে সন্ধ্যা ৭:০১টা। এ সময় রাহাতের বাবা বলল, আমরা নববর্ষের অনুষ্ঠানটি প্রচণ্ড শীতে উদযাপন করলেও দ্বীপরাষ্ট্রের জনগণ তা উদযাপন করছে প্রচণ্ড গরমে।

উদ্দীপকে রাহাতের বাবার মন্তব্যটি মূল্যায়ন করো।
assistant
উদ্দীপকে রাহাতের বাবার মন্তব্য অনুযায়ী ১লা জানুয়ারিতে উত্তর গোলার্ধে শীতকাল এবং দক্ষিণ গোলার্ধে গ্রীষ্মকালকে নির্দেশ করছে যা অত্যন্ত যথার্থ।

পৃথিবী একটি উপবৃত্তাকার কক্ষপথে সূর্যের চারদিকে পশ্চিম থেকে পূর্বদিকে ঘুরছে। একে পৃথিবীর বার্ষিক গতি বলে। বার্ষিক গতির জন্য সূর্যরশ্মি কোথাও লম্বভাবে আবার কোথাও তির্যকভাবে পতিত হয় এবং দিবা-রাত্রির হ্রাস-বৃদ্ধি ঘটে। এর ফলে বছরের বিভিন্ন সময়ে ভূপৃষ্ঠের সূর্য তাপের তারতম্য হয় এবং ঋতু পরিবর্তন ঘটে। ২২শে ডিসেম্বর সূর্যের দক্ষিণায়নের শেষ দিন। অর্থাৎ এই দিন সূর্য মকর ক্রান্তির উপর লম্বভাবে কিরণ দেয়। ফলে সেখানে দিন বড় ও রাত ছোট হয়। এ তারিখের দেড় মাস পূর্বে ও পরে মোট তিনমাস দক্ষিণ গোলার্ধে গ্রীষ্মকাল এবং উত্তর গোলাদে শীতকাল।

উদ্দীপকে দেখা যায়, প্রশান্ত মহাসাগরীয় একটি দ্বীপ রাষ্ট্রে নববর্ষের অনুষ্ঠান চলছিল। এ সময় রাহাতের বাবা মন্তব্য করেন, তারা প্রচণ্ড শীতে নববর্ষের অনুষ্ঠান উদযাপন করলেও দ্বীপ রাষ্ট্রের জনগণ প্রচণ্ড গরমে উদযাপন করে। আমরা জানি, ২২শে ডিসেম্বরের দেড় মাস পূর্ব থেকে দেড় মাস পর পর্যন্ত উত্তর গোলার্ধে শীতকাল এবং দক্ষিণ গোলার্ধে গ্রীষ্মকাল থাকে। সে অনুযায়ী নববর্ষে অর্থাৎ ১লা জানুয়ারিতে উত্তর গোলার্ধে শীতকাল এবং দক্ষিণ গোলার্ধে গ্রীষ্মকাল বিরাজ করে। তাই রাহাতদের অবস্থান উত্তর গোলার্ধে এবং দ্বীপ রাষ্ট্রটির অবস্থান দক্ষিণ গোলার্ধে। অতএব বলা যায়, রাহাতের বাবার মন্তব্যটি সম্পূর্ণ সঠিক।